《示同学诸子覆用同野堂韵》
清代·刘天谊

竟日无言默默居，心斋空对数行书。岂怜扬子谈元苦，终讶侯芭问字疏。

师友渊源宁漠尔，古今议论正纷如。儒家事业资明辨，非比禅逃坐佛庐。

作者简介：刘天谊（1774—1854），字宜甫，号戒庵，先世深州人，其父实斋徙居于青县温褚村（今属沧县）。弱冠游泮，秋闱屡试不售，遂绝意进取，肆力于古文辞。与朱煌号称二杰，著有《同野堂诗文集》。其诗见于《津门诗抄》。